Nju Jorku rikthehet si qytet i preferuar turistik
Uragani Sandy shkaktoi ndërprerje masive edhe për sektorin e turizmit, duke bllokuar transportin e duke mbyllur objeket të rëndësishme turistike
Uragani Sandy ishte një ndër stuhitë më të rënda në historinë e Nju Jorkut. Uragani përmbyti shtëpi e biznese, ndërpreu rrymën elektrike për Manhattanin, Brooklynin, Staten Island and Queens dhe pezulloi metrotë e autobusët urbanë. Sandy goditi edhe një ndër industritë më të mëdha të Nju Jorkut – turizmin. Në vazhdim ju njohim me Nju Jorkun turistik dhe në çfarë gjendjeje e ka lënë atë stuhija: Mbi 50 milionë turistë vizitojnë çdo vit Nju Jorkun. Shumë prej tyre i tërheq luksi dhe dritat, apo shfaqjet spektakolare. Turistët shpenzojnë në vit mbi 55 miliardë dollarë në këtë qytet. Por uragani Sandy dhe pasojat që solli i kanë shqetësuar turistët. shprehet një turiste. Pjesa më e madhe e frekuentuesve të shfaqjeve teatrale në Broadway janë nga qytete të tjera. Shitjet vjetore të biletave arrijnë në 1 miliard dollarë. Kur, si rezultat i Sandy-t u shuan dritat e skenave për tri ditë – periudha më e gjatë në histori, Broadway humbi 8 milionë dollarë në të ardhurat nga biletat. Charlotte St. Martin, presidente e Lidhjes së Brodwayt, thotë se kur skenat e Brodwayt janë në errësirë, Nju Jorku është në errësirë. Për të, ngritja e siparit është një akt hyjnor: Nancy Plaeger është presidente e Dhomës së Tregtisë për Manhatanin. Ajo pohon se turistët shprehnin shumë irritim në fillim. Një shëtitje me anije turistike rrotull ishullit të Manhatanit është ndër aktivitetet e preferuara për shumë turistë. Flota e kompanisë Circle Line nuk u dëmtua gjatë stuhisë, thotë zëdhënësi Jason Hackett, por moloja u përmbyt nga stuhija. Në ditën e parë të rifillimit të tureve, 1 mijë e 200 vizitorë dolën shëtitje me anijet turistike për të parë qytetin e famshëm. Në zonat e fshehura për sytë e turistëve, mijëra nju jorkezë ende vuajnë efektet e uraganit. Disa ende nuk kanë energji elektrike, të tjerë janë pa shtëpi ndërkohë që afron dimri. Megjithatë qytetit i është kthyer gumëzhima. Siç është shprehur një shkrimtar për Nju Jorkun “Nuk mund ta mbash përtokë diçka që është krijuar të ngrihet në këmbë”.